गुड़गांव. पुरुषों के मुकाबले महिलाओं को अक्सर कमजोर माना जाता है, लेकिन बॉडी बिल्डर यास्मीन चौहान मनक ने लोगों की सोच बदल कर रख दिया है। इन्हें गुड़गांव की आयरन वूमेन के नाम से भी जाना जाता है। 8 मार्च को मनाए जाने वाले इंटरनेशनल वुमन डे के मौके पर dainikbhaskar.com बता रहा है देश की ऐसी महिलाओं के बारे में जिन्होंने खुद की बदौलत एक नया मुकाम हासिल किया है। कभी लोग कहते थे बदसूरत...
- यास्मीन ने एक इंटरव्यू में बताया था कि,'एक महिला होने के नाते उन्हें शुरुआत में काफी कठिनाइयों का सामना करना पड़ा था।
- उनके मुताबिक, स्कूलिंग के दौरान 7वीं क्लास में उन्हें टाइफाइड हो गया था।
- इलाज के दौरान डॉक्टरों ने उन्हें स्टेरॉयड दिए, जिसके कारण उनके चेहरे पर मुंहासे और वेट काफी बढ़ गया था।
- मुंहासे को लेकर उनके स्कूल के दोस्त उन्हें अक्सर चिढ़ाते थे। लोग मुझे बदसूरत कहते थे, लेकिन मुझे उनकी बातों का बुरा नहीं लगता, क्योंकि मैं भी खुद को बदसूरत ही मानती थी, लेकिन मुझे इस बात का यकीन था कि मैं एक दिन खूबसूरत दिखने लगूंगी, कैसे ये नहीं पता था।
जिम जाने के बाद बदली किस्मत
- यास्मीन ने कहा कि मैं स्कूल से पासआउट होने के बाद कॉलेज पहुंची, तब मैंने जिम जाने का फैसला किया।
- उस वक्त मैं 17 साल की थी। हालांकि, तब लड़कियों के लिए जिम जाना काफी मुश्किल था, लेकिन मेरे फैमिली मेंबर्स ने सपोर्ट किया और मैं रोजाना जिम जाने लगी।
- इस दौरान कई लोग मुझे डिस्करेज भी करते थे, लेकिन मैंने कभी उनकी बातों पर ध्यान नहीं दिया।
- जिम जाने की वजह से न सिर्फ मेरा कॉन्फिडेंस लौटा, बल्कि मैं खूबसूरत और अट्रैक्टिव भी दिखने लगी।
बुलेट चलाने का शौक
- यास्मीन को पावर लिफ्टिंग के अलावा बुलेट चलाना बेहद पसंद है।
- वे कहती हैं कि मैं जब गोवा गई थी, तब पहली बार बुलेट चलाई थी। मुझे काफी मजा आया, इसके बाद से मैं बुलेट चलाने की शौकीन हो गई।
- यास्मीन खुद को मेहनती, मजबूत और फोकस्ड वुमन मानती हैं। वे कहती हैं कि अगर मैंने अपने लिए कोई गोल डिसाइड कर लिया तो मुझे उसे पाने से कोई भी नहीं रोक सकता।
आगे की स्लाइड्स में देखें, यास्मीन मनक की और फोटोज...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva hin_Deva hin_Deva